open-index/open-wikipedia-markdown huggingface dataset:
Ian Watkins

**Ian David Carslick Watkins** (1977–2025) var en britisk musiker som var vokalist i alternativ metal-bandet Lostprophets, og trommeslager i bandet Public Disturbance. 

I 2013 ble han dømt til 29 års fengsel for seksuelle overgrep.

## Oppvekst
Watkins vokste opp i byen Pontypridd i Wales, nær Cardiff, hvor han gikk på Hawthorn skole sammen med mesteparten av dagens medlemmer av Lostprophets. Der lærte han å spille trommer. Han var en stor fan av band som Faith No More, Red Hot Chili Peppers og Megadeth.

På skolen ble Mike Lewis og Ian gode venner, med rock- og metall-musikk som felles interesse. Dette gjorde at de dannet et trash metal-band sammen i 1991 som het Aftermath.

## Personlig liv
Watkins drev med straight edge sammen med bandmedlemmene Lee Gaze og Mike Lewis. Ian Watkins var i et forhold med Fearne Cotton fra 2004 til 2005. Han hadde også et forhold til Alexa Chung.

## Arrestasjon og dom
Watkins ble arrestert i 2012 etter at politiet fant pornografiske bilder av barn i hans hjem i Wales. I 2013 ble Watkins dømt for seksuell overgrep mot barn og dømt til 29 år fengsel.

Watkins ble rapportert stukket til døde i fengselet HM Prison Wakefield om morgenen 11. oktober 2025. West Yorkshire Police etterforsker dødsfallet.

## Referanser


## Eksterne lenker
* 
* 
* 
*
Trebåtbygger

En **trebåtbygger** bygger som tittelen sier båter av tre. De har ofte spesialisert seg på en enkelt båttype som sjekte, snekke, motorbåt, seilbåt, robåt eller jolle, og de har ofte også spesialisert seg på båter fra et distrikt. I tillegg til å levere nye båter kan fagarbeideren arbeide med bl.a. dekk og dekkhus, innredninger, skrog og rigg, samt rehabilitering og reparasjoner av eldre båter og fartøy. Det hender også at de er med på større prosjekter som å lage kopier av gamle vikingskip, fraktebåter, seilbåter eller redningsskøyter.

I Norge har båtbygging lange tradisjoner, fra den enkle stokkebåten til vikingskipene, og fram til dagens mer luksuriøse snekker og seilbåter. De viktigste byggemetodene som benyttes i dag er klinkbygging, kravellbygging og kaldbaking.

Før var det mange trebåt familier hvor yrke ofte gikk i arv fra far til sønn. Det viktigste for en båtbygger er hans/hennes nøyaktighet, godt håndlag, praktisk sans og ikke minst evnen til å se former/ linjer i skroget. Trebåtbyggeren må ha inngående materialkunnskap på flere områder på grunn av at det ofte brukes flere typer materialer i en trebåt i dag. I tillegg må båtbyggeren ha innsikt i og kunnskap om lakk, oljer og lim. 

Opplæring og utdanning i faget i dag skjer hovedsakelig at det gis opplæring i bedrift. Det kreves minst fire års utdanning i faget. Rekrutteringen skjer som regel fra håndverksfag som snekker, tømrer og mekaniske fag.

## Se også

* Trebåt
* Trebåt eller treskips anatomi
* Trebåtfestival

## Eksterne lenker
* Utdanning.no sin yrkesbeskrivelse av trebåtbygger
* Trebåtbyggerier i Norge
Sentrisk kjøring

**Sentrisk kjøring** vil si at man kjører midt i veibanen. Dette er i utgangspunktet ulovlig, men høye og brede kjøretøyer kjører til tider sentrisk i lave, smale tunneler for å unngå å skrape borti tunneltaket eller -veggene. Sentrisk kjøring er farlig, fordi det medfører risiko for kollisjon. Det kan imidlertid gis dispensasjon til slik kjøring i spesielle tilfeller.

Mange eldre tunneler i Norge er lave og smale etter dagens standard, og sentrisk kjøring har derfor vært relativt vanlig gjennom disse tunnelene. Dette kom fram i media i 2004 og 2005. Blant tunnelene der dette er tilfellet, er Haukelitunnelen. Haukelitunnelen ble i 2007 utstrosset fra 4,0 til 4,2 meters fri høyde.

## Referanser
Småtranebær

**Småtranebær** er en eviggrønn dvergbusk med røde, syrlige bær. I høyden blir den mellom 5 og 10&nbsp;cm og den vokser med krypende jordstengler langs bakken på myrer i hele Norge. Den finnes i temperære strøk over hele den nordlige halvkule.

## Beskrivelse
Stengelen er krypende, tynn, rund og glatt og kan være vanskelig å få øye på i mosen. Bladene er tykke i forhold til størrelsen, og bladstilken mindre enn 1&nbsp;mm. Formen på bladene varierer mellom elliptiske og eggformede, men er bredest ved grunnen. De ender i en spiss og blir mellom 2 og 6&nbsp;mm lange, og 1 til 3&nbsp; brede. Kanten er hel og innrullet. I fargen er de grønne til mørkegrønne. Blomstenes fire kronblader er rosa. Bærene er glatte og runde, eller ovale og omkring 5&nbsp; i diameter. I moden tilstand blir de dyp røde. Foruten at småtranebær er noe mindre enn stortranebær kan artene skilles fra hverandre ved at småtranebær har snaue årsskudd, blomsterskaft og begerfliker og ved bladenes form, som er bredest ved grunnen.

## Navn
Den norske artsdatabanken plasserer arten i tranebærslekta (*Oxycoccus* Hill.). Andre autoriteter plasserer arten i bærlyngslekta (*Vaccinium* L.) og gir arten det systematiske navnet *Vaccinium microcarpum* (Turcz. ex Rupr.) Schmalh. ex Busch Navnet *microcarpum* er sammensatt av gresk, *mikros* som betyr «liten», og *karpos* som betyr «frukt». Det norske navnet ser ut til å være avledet av navnet på fuglen trane som kommer til norske myrer på våren. Et annet navn på bærene fra gammelt av er myrbær.

## Bruk
Selv om bærene er noe mindre enn hos stortranebær kan de godt brukes på samme måte og er gode til safting og sylting. Bærene er betydelig mindre brukt enn blåbær og tyttebær, noe som antageligvis kommer av at de er uanselige, og må plukkes ett og ett. Da sukker ble regnet som luksusvare var nok også det en medvirkende årsak. Kort tid etter at snøen tiner om våren er de fortsatt spiselige, og smaksmessig kan de med fordel plukkes da. Før de har blitt utsatt for frost, enten ved de første frostnettene ute i det fri, eller som følge av et opphold i fryseboks, kan de smake surere enn de fleste liker. På samme måte som tyttebær, inneholder tranebær mye benzosyre som fungerer som konserveringsmiddel.

## Referanser


## Eksterne lenker
*
Abbeville

**Abbeville** (*Abbegem* på flamsk) er en kommune i departementet Somme i regionen Hauts-de-France nord i Frankrike. Abbeville ligger ved elven Somme, 20&nbsp;km før munningen i Den engelske kanal og 45&nbsp;km nordvest for Amiens. I middelalderen var byen det laveste krysningspunktet i Somme, og det var i nærheten at Edvard III sin hær krysset elven før slaget ved Crécy i 1346.

Abbeville var den største byen i den tidligere franske provinsen Ponthieu. I dag er den en av tre *[[sous-préfecture]]* i departementet Somme.

## Historie
Abbeville er kjent fra 800-tallet, og hørte på denne tiden til klosteret St. Riquier, og ble senere styrt av grevene i Ponthieu. Sammen med grevskapet kom byen inn under Alençon og andre franske familier, og senere under Huset Castile. Gjennom et giftemål i 1272 ble byen så en eiendom av Kong Edward I av England. Franskmenn og engelskmenn erobret området frem og tilbake frem til 1435 da freden i Arras gav byen til Hertugdømmet Burgund. I 1477 ble byen annektert av Kong Louis XI av Frankrike og ble kontrollert av to urettmessige grener av den kongelige familien på 1500- og 1600-tallet, og i 1696 kom den tilbake til kronen.

Abbeville var ganske viktig på 1700-tallet da Van Robais kongelige industri (en av de første store fabrikkene i Frankrike) førte med seg stor rikdom til byen. Voltaire, av flere, skrev om byen. Han skrev også om en episode om intoleranse der en ung fattig herre, Chevalier de la Barre, ble henrettet for mangel på respekt. Dette var visstnok fordi han ikke viste respekt for et religiøst opptog, men episoder om et ødelagt kors skal også ha vært med i bildet.

## Befolkningsutvikling
***Antall innbyggere i kommunen Abbeville***

## Referanser


## Eksterne lenker
* 
* Kommunedata INSEE
Boomer’s Story

***Boomer's Story*** er et album fra 1972 av den amerikanske gitaristen og sangeren Ry Cooder. I dette sitt tredje album fortsetter Cooder sitt dypdykk i den amerikanske populærmusikkens historie. Her er materiale av blueslegendene Sleepy John Estes og Skip James, såvel som av visesangeren Dan Penn. Alt er formidla med en passende balanse mellom individuell tolkning og ærbødighet for kildene.

Av og til merker en likevel en tydelig ironisk tone, som i tolkninga av den sjåvinistiske «Rally 'Round the Flag», med slidegitar og langsomt, sørgmodig piano spilt av Randy Newman. I den populære sangen fra andre verdenskrig, «Comin' in on a Wing and a Prayer», viser Cooder gitarspill i tradisjon etter læremesteren Joseph Spence.

Tre av de ti numrene er instrumentallåter. På «President Kennedy» hører vi samspill mellom Cooder og Sleepy John Estes, som også er overlatt vokalen.

## Sporliste
### Side 1
# «Boomer's Story» (trad.) – 4:13
# «Cherry Ball Blues» (Skip James) – 4:10
# «Crow Black Chicken» (Lawrence Wilson) – 2:14
# «Ax Sweet Mama» (Sleepy John Estes) – 4:23
# «Maria Elena» (Lorenzo Barcelato) – 4:30

### Side 2
# «Dark End of the Street» (Dan Penn og Chips Moman) – 3:25
# «Rally 'Round the Flag» (trad.) – 3:34
# «Comin' in on a Wing and a Prayer» (Harold Adamson og Jimmie McHugh) – 3:00
# «President Kennedy» (Sleepy John Estes) – 4:39
# «Good Morning Mr. Railroad Man» (trad.) – 4:30

## Besetning
*Ry Cooder – gitarer, slidegitar, vokal
*Jim Dickinson – piano, bass
*Milt Holland – perkusjon
*Jim Keltner – trommer
*Tommy McClure – bass
*Roger Hawkins – trommer
*Gene Finney – munnspill
*Charles Lawing – klarinett
*Randy Newman – piano
*Sleepy John Estes – vokal, gitar
*George Bohanon – messingblåseinstrumenter

## Eksterne lenker
*
Rudolf Koelman

**Rudolf Koelman** (født 2. oktober 1959 i Amsterdam) er en nederlandsk fiolinist og professor ved Zürcher Hochschule der Künste (ZHdK) i Sveits.

## Biografi
Koelman begynte å studere fiolin i 1972 i Amsterdam for Jan Bor og Herman Krebbers. 1978–1981 var han en av Jascha Heifetz' siste elever ved University of Southern California i Los Angeles. Fra 1996–1999 var Koelman ansatt som konsertmester i Royal Concertgebouw Orchestra i Amsterdam.

Han er ansatt som professor for en konsert- og solo-fiolinklasse ved «Zürcher Hochschule der Künste» (ZHdK) i Sveits der han også leder ZHdK strykekammerorkester. Han blir også ofte invitert til å være medlem av juryen ved internasjonale fiolinkonkurrenser og mesterklasser såsom «International Holland Music Sessions» og Keshet Eilon i Israel.

## Instrument
Rudolf Koelman spiller på en fiolin bygget av Johannes Franciscus Pressenda fra 1829 (Turin/Italia) og en fiolin av Jaap Bolink fra 1984 (Hilversum/Nederland).

## Diskografi
* J.S. Bach, Eugène Ysaÿe, Edvard Grieg: 3 sonaten (Grieg med Ferenc Bognàr) 1984 (LP)
* «Rudolf Koelman spielt seine lieblingszugaben»: 16 virtuosa komposisjoner, Ferenc Bognàr, piano ORF 1986 (LP-CD)
* Camille Saint-Saëns, Pablo de Sarasate: Introduction et Rondo Capriccioso, Zigeunerweisen, Stadtorchester Winterthur, 1988
* Julius Conus: Violinkonzert e-moll, (live)Take One records 1990
* Fritz Kreisler: 16 Masterpieces, Ulrich Koella, piano, Ars 1991
* Johannes Brahms: The Violin Sonatas, Antoine Oomen, piano, Ars 1991
* Johannes Brahms, Gustav Mahler, Alfred Schnittke Pianokvartetter, Wiediscon 1994
* Sergei Prokofjew: 2 Sonaten, Antoine Oomen, piano, Ars 1993
* Antonio Vivaldi: Le Quattro Stagioni, Ars 1995
* Niccolò Paganini: 24 Capricci, (live)Wiediscon 1996 & Hänssler Classics 2004
* Jean-Marie Leclair: 6 Duosonaten med Henk Rubingh, 1998
* «Das Magische Holz» med 15 Instrument av: Roberto Regazzi Dynamic & Florenus 2005
* W. A. Mozart 2 Duos Violine/Viola med Conrad Zwicky Wiediscon 2007

## Eksterne lenker
* 
*
Fylkesvei 467 (andre betydninger)

I Norge finnes **fylkesvei 467** i de følgende fylkene:

*Fylkesvei 467 (Nord-Trøndelag) (før 1. januar 2018)
*Fylkesvei 467 (Oppland)
*Vest-Agder (primær fylkesvei)
Curtiss XF-87

**Curtiss XF-87** var et amerikansk allværs jagerfly.

Flyet, som skulle bli det siste militære fly bygget av Curtiss-Wright Corporation, var et av de første jetflyene som ble utviklet for avskjæring om natten ved hjelp av radar. Den første prototypen, som fikk det uoffisielle navnet «Nighthawk», var utstyrt med fire Westinghouse XJ34-WE-7 turbojetmotorer plassert i par i én nasell under hver vinge. Den andre prototypen, som fikk det uoffisielle navnet «Blackhawk», skulle derimot ha to General Electric J47-GE-15 motorer, og det var denne varianten som skulle settes i produksjon som F-87A.

Den andre prototypen fløy aldri, og 10. oktober 1948 ble XF-87 kansellert til fordel for utviklingen av F-89 Scorpion og F-94 Starfire.

## Spesifikasjoner

## Litteratur
* *Cold War Combat prototypes*, Robert Jackson ( ISBN 1-86126-772-X )
* *The Complete Book of Fighters*, Green/Swanborough ( ISBN 0-86288-220-6 )
* *U.S. Military Aircraft Designations and Serials*, Midland ( ISBN 0-904597-22-9 )

## Eksterne lenker
* Curtiss-Wright XP-87 / XF-87 Blackhawk P
Ivry Gitlis

**Ivry Gitlis** (født 25. august 1922, død 24. desember 2020) var en israelsk fiolinist som var bosatt i Paris.

Han studerte med Carl Flesch, George Enescu og Jacques Thibaud. 11. desember 1968 spilte han sammen med The Dirty Mac på The Rolling Stones Rock and Roll Circus, i en supergruppe satt sammen av John Lennon (gitar) med Yoko Ono (sang), Eric Clapton (gitar), Mitch Mitchell (trommer) og Keith Richards (bass). Gitlis var da solist på fiolin sammen med Yoko Ono på «A Whole Lotta Yoko».

## Referanser


## Eksterne lenker
* 
* 
*
Bjurholm kommune

**Bjurholm kommune** er en kommune i Västerbottens län i landskapet Ångermanland i Sverige. Kummunen har grenser til nabokommunene Nordmaling, Vännäs, Vindeln, Lycksele og Åsele i Västerbottens län og til Örnsköldsvik i Västernorrlands län. Kommunens administrasjonssenter ligger i Bjurholm.

Bjurholm er Sveriges minste kommune målt i befolkning.

## Historie
Bjurholm sogn brøt i 1808 ut fra Nordmaling sogn. Da kommunalforordningen av 1862 trådte i kraft ble sognet en landskommun. Municipalsamhället Bjurholm ble etablert i 1934 og oppløst i 1962. I 1974 ble Bjurholm kommune innlemmet i Vännäs kommune, men av ulike årsaker ble Bjurholm igjen skilt ut som egen kommune igjen i 1983.

## Kommunevåpen
Blasonering: I et blått felt, en bølgete bjelke av gull, med en gående sort bever med tunge, tenner og røde klør.

På et sognsegl fra 1800-tallet fant man en bever, som ble lagt til grunn for kommunevåpenskjoldet, som ble tatt i bruk i 1951. Ordet *bjur* betyr også bever. Våpenet ble tatt ut av bruk da Bjurholm kommune ble opptatt i Vännäs kommune i 1974, men ble tatt i bruk igjen etter oppdelingen i 1983.

## Tettsteder
Bjurholm kommune hadde kun et tettsted i 2010. I tabellen oppgis antall innbyggere per 31. desember 2010.

Det er tre mindre småsteder i Bjurholm kommune:

## Politikk
Kommunen har en politikk- og forvaltningsorganisasjon der utvalg og kommunestyrelsen er direkte underlagt kommunestyret Kommunens oppgaver er fordelt mellom kommunstyrelsen, kultur- og utdanningsetaten og omsorgsetaten. reguleringsspørsmål behandles av miljø- og byggetaten.

Ordfører er Ingemar Nyman fra (Moderata samlingspartiet).

Mandatfordelingen etter kommunevalgene 1994-2006:

## Vennskapsbyer
Bjurholm kommune har to vennskapsbyer:

*  Bardu, Norge
*  Kuivaniemi, Finland

## Referanser


## Eksterne lenker
* 
* Bjurholm kommune – offisiell hjemmeside
Fylkesvei 42 (andre betydninger)

I Norge finnes **fylkesvei 42** i de følgende fylkene:

*Aust-Agder (primær fylkesvei)
*Fylkesvei 42 (Aust-Agder) (før 1. januar 2010}
*Fylkesvei 42 (Buskerud)
*Fylkesvei 42 (Hedmark)
*Fylkesvei 42 (Hordaland)
*Fylkesvei 42 (Møre og Romsdal)
*Fylkesvei 42 (Nord-Trøndelag) (før 1. januar 2018)
*Vest-Agder (primær fylkesvei)
*Rogaland (primær fylkesvei)
*Fylkesvei 42 (Vestfold)
Fylkesvei 65 (andre betydninger)

I Norge finnes **fylkesvei 65** i de følgende fylkene:

*Fylkesvei 65 (Buskerud)
*Fylkesvei 65 (Hordaland)
*Møre og Romsdal (primær fylkesvei)
*Fylkesvei 65 (Møre og Romsdal) (før 1. januar 2010}
*Fylkesvei 65 (Nord-Trøndelag) (før 1. januar 2018)
*Fylkesvei 65 (Rogaland)
*Fylkesvei 65 (Sogn og Fjordane)
*Sør-Trøndelag (primær fylkesvei)
*Fylkesvei 65 (Troms)
THRAK

***THRAK*** er et album fra 1995 av den britiske progrockgruppa King Crimson. Bortsett fra minialbumet *[[VROOOM]]* fra året før, var dette gruppas første album siden 1982. Her er den klassiske besetninga samla, med gitarist og bandleder Robert Fripp, vokalist og gitarist Adrian Belew, bassist Tony Levin og trommeslager Bill Bruford. I tillegg ble bandet forsterka med Trey Gunn på chapmanstick og trommeslager Pat Mastelotto.

De seks musikerne lager en tett og til tider overveldende lydvev som viser at sekstitallets progrock godt lot seg fornye tretti år seinere.

## Sporliste
Alle låter av Adrian Belew, Bill Bruford, Robert Fripp, Trey Gunn, Tony Levin og Pat Mastelotto)
#«VROOOM» – 4:38
#«Coda: Marine 475» – 2:41
#«Dinosaur» – 6:37
#«Walking on Air» – 4:38
#«B'Boom» – 4:11
#«THRAK» – 3:59
#«Inner Garden (Part I)» – 1:47
#«People» – 5:53
#«Radio (Part I)» – 0:44
#«One Time» – 5:22
#«Radio (Part II)» – 1:03
#«Inner Garden (Part II)» – 1:16
#«Sex Sleep Eat Drink Dream» – 4:50
#«VROOOM VROOOM» – 5:50
#«VROOOM VROOOM (Coda)» – 3:01

## Medvirkende
*Robert Fripp – gitar, mellotron
*Adrian Belew – gitar, vokal
*Tony Levin – bass, chapmanstick, vokal
*Trey Gunn – chapmanstick, vokal
*Bill Bruford – trommer, perkusjon
*Pat Mastelotto – trommer, perkusjon

## Eksterne lenker
* 
* Tekster
Fylkesvei 81 (andre betydninger)

I Norge finnes **fylkesvei 81** i de følgende fylkene:

*Fylkesvei 81 (Akershus)
*Fylkesvei 81 (Aust-Agder)
*Fylkesvei 81 (Buskerud)
*Fylkesvei 81 (Hordaland)
*Fylkesvei 81 (Møre og Romsdal)
*Fylkesvei 81 (Nordland) (før 1. januar 2010}
*Fylkesvei 81 (Nord-Trøndelag) (før 1. januar 2018)
*Fylkesvei 81 (primær fylkesvei),  i Nordland.
*Fylkesvei 81 (Oppland)
*Fylkesvei 81 (Rogaland)
Ælfsige II

**Ælfsige** (død 1032) var en angelsaksisk biskop av Winchester i middelalderen.

Han må ikke forveksles med sin navnebror, Ælfsige, erkebiskop av Canterbury, som også var biskop av Winchester på 900-tallet. Ælfsige II ble innviet i setet en gang mellom år 1012 og 1014 og døde i 1032.

## Litteratur
* Powicke, F. Maurice and E. B. Fryde *Handbook of British Chronology* 2nd. ed. London:Royal Historical Society 1961

## Eksterne lenker
* Prosopography of Anglo Saxon England entry for Ælfsige
Kirkenes og Omegn Skiklubb

**Kirkenes og Omegn Skiklubb** (stiftet 24. august 1989) er en skiklubb fra Sør-Varanger i Finnmark med tilbud innen langrenn.

## Historikk
Klubben ble etablert 24. august 1989 av Kirkenes Idrettsforening og Sandnes Idrettslag, med formål om en felles juniorsatsing for Sør-Varanger som resulterte i utøvere av internasjonalt kaliber.

## Kjente utøvere

* John Kristian Dahl, verdenscupdeltaker i langrenn
* Krister Sørgård, langrennsløper og landslagstrener
* Vegard Ulvang, olympisk mester i langrenn

## Referanser


## Eksterne lenker
*
Emanuel (bok)

***Emanuel*** er ei bok av Sören Olsson og Anders Jacobsson, utgitt i 2000. Den er oversatt til norsk av Stein Erik Lunde.

## Handling
Boka sentrerer rundt Emanuel, en 16 år gammel gutt som bor i byen Immeberg i Sverige. Han har søkt om plass på en fotoskole i New York og mens han venter på svar begynner han på videregående skole i hjembyen. Her treffer han Tage, og de to blir venner. Emanuel pleier å chatte på Internett under pseudonymet «sugentype19», og han stiller spørsmål om kjærlighet og ber om råd i vanskelige situasjoner. Etter hvert treffer han Helene, hans store kjærlighet, men forholdet blir ikke bare enkelt og snart begynner ting virkelig å vikle seg til for ham.
Hochschule für Musik Köln

**Hochschule für Musik Köln** er Europas største musikkhøyskole, med 1&nbsp;510 studenter (2005). Den har hovedsete i Köln, med avdelinger i Aachen og Wuppertal.

Høyskolen ble grunnlagt i 1850 under navnet *Conservatorium der Musik in Coeln*. I 1925 ble den anerkjent som statlig høyskole for musikk. I 1972 fusjonerte den med de inntil da selvstendige konservatoriene i Aachen og Wuppertal, og fikk navnet *Staatliche Hochschule für Musik Rheinland*. Denne høyskolen skiftet navn til *Hochschule für Musik Köln* i 1987.

## Referanser


## Eksterne lenker
* www.mhs-koeln.de
Grind

:*For grind innen [[crust punk]], se [[grindcore]]*

**Grind** er en port på et gjerde der det er en vei eller sti gjennom gjerdet. En grind er gjerne gitterformet. Den kan være i tre og stål, enhengslet, flerhengslet eller uhengslet. Grinder er vanlig der en har innhegninger og stengsler, for eksempel på lekeplasser eller for dyr på beite. Også ordet le brukes når det er en dyreport som skal hindre at dyr passerer et gjerde.

Ordet «grind» brukes også om karmer og rammer, for eksempel lekegrind for småbarn og takgrind for fastspenning av bagasje utenpå biler.


File:017 Diriks Skisser.jpg|«Grind-Storm i Gulbrandsdalen» fra Carl Fredrik Diriks' *Skisser af Reiselivet i Norge*. Tegningen viser ivrige «grindjenter» og «grindgutter» som åpner grinder for kjørende mot potensiell småbetaling.
fil:Bundesarchiv Bild 183-26072-0002, LPG Niedergoseln, Blick in die Kinderkrippe.jpg|Barn i lekegrind på et daghjem for småbarn i Tyskland. 
fil:Fahrradtraeger (fcm).jpg|Takgrind for bil. 


## Se også
* Port
* Lekegrind
*Takgrind
Renault Magnum

**Renault Magnum** er en lastebilmodell fra den franske produsenten Renault Trucks. Modellen er selskapets flaggskip, og er tilgjengelig som vanlig lastebil eller semitrailer, begge med 6x2- eller 4x2-drivverk.

## Tekniske data
### Motor
Modellens dieselmotor er en videreutvikling av Volvos 12-liters rekkemotor med seks sylindre. Blant endringene er ny motorstyring og et annet innsprøytningssystem, utviklet i samarbeid med Delphi. Modellen leveres også med V8-motor.

### Girkasse
Magnum leveres med en ZF 16-trinns manuell girkasse med servoassistanse. En 12-trinns automatisk girkasse med fire reversgir, kalt *Optidrive II*, er tilgjengelig som ekstrautstyr.

### Kabin
Da Magnum ble lansert i 1990 var den for mange førere en revolusjon i kabindesign, med sitt flate gulv og store plass. Magnum hadde lenge den største kabinen i klassen, frem til DAF lanserte sin *95 Super Space Cab* i 1995. Dette ble ytterligere understreket på bilmessen *Commercial Motor Expo* i 2000, da DAF hadde plassert en førerhytte fra Magnum inne i en førerhytte fra DAF 95. Renault svarte med å produsere en større førerhytte, noe som skapte reaksjoner fra en rekke produsenter, da denne var høyere enn EU-reglene tilsa. Av frykt for søksmål fra kunder trakk Renault denne modellen tilbake fra markedet.

## Eksterne lenker
* Renault Trucks' offisielle nettsider
Hans Poelzig

**Hans Poelzig** (født 30. april 1869 i Berlin, død 14. juni 1936 samme sted) var en tysk maler, arkitekt, scenekunstner og professor. Det er særlig hans bidrag til ekspresjonistisk arkitektur og Neue Sachlichkeit som huskes i dag.
## Familie

Han var gift med billedhuggeren og arkitekten Marlene Moeschke, og var far til arkitekten Peter Poelzig, skuespillerinnen Ruth Poelzig og skuespilleren og teaterdirektøren Jochen Poelzig.

## Litteratur
* Wolfgang Pehnt, Matthias Schirren (Hrsg.): *Hans Poelzig. Architekt Lehrer Künstler*, DVA München 2007, ISBN 978-3-421-03623-0
* Julius Posener (red.): *Hans Poelzig. Gesammelte Schriften und Werke.* 1966.
* Theodor Heuss: *Hans Poelzig. Bauten und Entwürfe eines deutschen Baumeisters.* Stuttgart: DVA, 1985. (Reprint der Erstausgabe von 1939) ISBN 3-42102835-4
* *Der dramatische Raum. Hans Poelzig. Malerei, Theater, Film.* Kat. Museum Haus Lange / Museum Haus Esters. Krefeld, 1986.
* Matthias Schirren (Hrsg.): *Hans Poelzig.* Berlin: Ernst & Sohn, 1989. ISBN 3-43302091-4
* Sender Freies Berlin (red.): *Hans Poelzig. Haus des Rundfunks.* Berlin, 1994. ISBN 3-89479-059-8

## Referanser


## Eksterne lenker
* 
* 
*
Bell X-5

**Bell X-5** var et amerikansk forsøksfly, utviklet for å utforske variabel vingegeometri («sving-vinger»).

X-5 hadde sitt utgangspunkt i den erobrede tyske prototypen til jagerflyprosjektet Messerschmitt P.1101, som var omkring 80% ferdig, og som Bell Aircraft Corporation fikk overlevert sammen med alle tekniske skjemaer tilhørende flytypen.

Den ferdigutviklede X-5 skulle allikevel vise seg å være et helt nytt fly, selv om det i konfigurasjon var sammenlignbart med P.1101. X-5 var utstyrt med elektrisk drevne vinger, som kunne bevege seg fra en posisjon med vingeforkanten i 20° vinkel tilbake til en vinkel på 60°. Vingene ble samtidig beveget forover, eller bakover når vinkelen ble redusert, slik at flyets tyngdepunkt var tilnærmet uforandret uansett hvilken vinkel vingene var i.

## Kilder
*NASA – American X-vehicles, An Inventory—X-1 to X-50 (side 12) Utgitt 2003 (pdf) Besøkt 19. mars 2015
Zenyattà Mondatta

***Zenyattà Mondatta*** er et album fra 1980 av den britiske gruppa The Police. Albumet regnes som det siste i bandets tidlige reggae- og punkinfluerte periode med få musikalske elementer i tillegg til grunnbesetninga med gitar, bass og trommer.

*Zenyattà Mondatta* er den første plata der gruppa har tekster med eksplisitt politisk innhold, som Stings «Driven To Tears» om fattigdom og Stewart Copelands «Bombs Away» om Sovjetunionens invasjon i Afghanistan. 

## Sporliste
Alle skrevet av Sting når ikke annet er angitt.
#«Don't Stand So Close to Me» – 4:04
#«Driven to Tears» – 3:20
#«When the World Is Running Down, You Make the Best of What's Still Around» – 3:38
#«Canary in a Coalmine» – 2:26
#«Voices Inside My Head» – 3:53
#«Bombs Away» (Stewart Copeland) – 3:09
#«De Do Do Do, De Da Da Da» – 4:09
#«Behind My Camel» (Andy Summers) – 2:54
#«Man in a Suitcase» – 2:19
#«Shadows in the Rain» – 5:02
#«The Other Way of Stopping» (Copeland) – 3:22

## Besetning
*Sting – bass, vokal
*Stewart Copeland – trommer
*Andy Summers – gitar, bass på «Behind My Camel»

## Eksterne lenker
*
Ilan Rubin

**Ilan Rubin** (født 7. juli 1988) er trommeslager i Lostprophets, Denver Harbor og Fenix*TX. Han er den eneste i Lostprophets som ikke kommer fra Storbritannia og han erstattet den gamle trommeslagern Mike Chiplin i 2005. Han er med i to Lostprophets sanger fra deres album *[[Liberation Transmission]]*, grunnen for at han ikke er i mer sanger i albumet er at han er opptatt med og jobbe med hans andre band, i de andre sangene spiller Josh Freese trommer. Han er nå trommeslager i Angels and Airwaves

## Eksterne lenker
* 
*
Vännäs kommune

**Vännäs kommune** (umesamisk: *Marŋŋanjuanná*) er en kommune i Västerbottens län i landskapet Västerbotten i Sverige. Kommunen har grenser til nabokommunene Vindeln, Umeå, Nordmaling og Bjurholm. Kommunens administrasjonssenter ligger i Vännäs.

## Geografi
Umeälven og Vindelälven flyter sammen ved Vännäsby. 

E12 og Riksväg 92 går gjennom kommunen. Vännäs er forbundet med det svenske jernbanenettet gjennom Stambanan genom övre Norrland og Jernbanelinjen Vännäs–Umeå–Holmsund.

## Tettsteder
Vännäs kommune hadde to tettsteder i 2010. I tabellen oppgis antall innbyggere per 31. desember 2010.

## Se også
* Blå vegen, en internasjonal turistvei (Norge - Sverige - Finland - Russland)

## Referanser


## Eksterne lenker
*
Kollenhopp

**Kollenhopp** er en hoppklubb fra Oslo. Klubben er et fellesprosjekt der formålet er å tilby en treningsgruppe for skihoppere og kombinertløpere. Kollenhopp er Norges største treningstilbud for hoppere og kombinertløpere fra 12 år som ønsker å satse på sin idrett. 

Kollenhopp samarbeider med Skiforeningen om bruk av Holmenkollbakken, Norges Skiforbund, Norges idrettshøgskole og toppidrettssenteret om kompetanse og bruk av treningsfasiliteter. De samarbeider med Wang Toppidrettsgymnas om satsingen på juniorhopperne

## Kjente utøvere
Rune Velta (aktiv), Phillip Sjøen (aktiv), Tom Hilde (aktiv), Anette Sagen (aktiv), Johan Remen Evensen, Bjørn Einar Romøren, og Lars Bystøl er av de mest kjente seniorhopperne i Kollenhopp. Ole Christian Wendel var fra 2009 til 2011 på A-landslaget i kombinert.

I sesongen 2014 representerte Rune Velta Norge i OL. I NM tok Kollenhopputøvere Sølv (Oslo – Øvregård, Hauer, Sjøen, H.Riiber) og Bronse (Akershus) (Swensen, Granerud, Velta, Hilde) i lagkonkurransen senior, i Liten bakke ble det sølv til Phillip Sjøen og bronse til Tom Hilde.

I junior-NM ble det gull i stor bakke til Halvor Egner Granerud og Phillip Sjøen i Liten bakke (foran Granerud), og gull til Oslo foran Akershus.

Sesongen 2011/12 dominerte utøvere fra Kollenhopp i yngre nivå. Phillip Sjøen, Bekkelaget Spk (1995) vant sølv i junior-VM, og gull i lagkonkurransen. Simen Key Grimsrud, Asker Skiklubb (1992) var på gullaget i junior-VM. Espen Andersen, Lommedalens IL (1992) vant bronse i kombinert i junior-VM.
Harald Johnas Riiber, Heming (2005) vant Nordisk juniorlandskamp i kombinert. Halvor Egner Granerud, Asker Skiklubb (1996), tok sølv individuelt og gull i lag i Nordisk juniorlandskamp. I Hovedlandsrennet tok han gull i 16 år hopp, og sølv i kombinert. Sindre Pettersen, Nittedal Il (1996) vant gull i Hovedlandsrennet i 16 år kombinert. Jarl Magnus Riiber, Heming IL (1997), vant gull individuelt og i lag Nordisk juniorlandskamp, gull i hopp, kombinert og lag i Hovedlandsrennet. Fredrik Eirinsønn Villumstad, Skimt (1999) vant Solan Gundersen i hopp 13 år og ble nr. 3 i kombinert. Carl Henning Lippestad, Bekkelaget Spk (1998) vant Solan Gundersen i hopp 14 år. Einar Lurås Oftebro, Jardar (1998) vant kombinert. Akershus vant lagkonkurransen i hopp på Solan Gundersen med Fredrik og Einar som 2 av 3 på laget.

Sesongen 2008/09 vant utøvere fra Kollenhopp nesten alle titler på yngre nivå:
* Hopp: 12 år Jarl Riiber, Heming 13 år Jens Schøien Øvregård, Årvoll IL
* Kombinert: 12 år Jarl Riiber, Heming 13 år Halvor Egner Granerud, Asker Skiklubb, 14 år Harald Riiber, Heming
Hovedlandsrennet (15-16 år):
* Hopp: 15 år Hans Petter Bergquist, Aurskog/Finstadbru, 16 år Espen Andersen, Lommedalens IL
* Kombinert: 15 år Mats Waaler, Aurskog/Finstadbru, 16 år Espen Andersen, Lommedalens IL

## Eksterne lenker
* 
*
Vindeln kommune

**Vindeln kommune** (umesamisk: *Vyöddale*) er en kommune i Västerbottens län i landskapet Västerbotten i Sverige. Kommunen har grenser til nabokommunene Norsjö, Skellefteå, Umeå, Vännäs, Bjurholm og Lycksele. Kommunens administrasjonssenter ligger i Vindeln.

## Geografi
Kupert barskogkledd landskap. Store myrområder. Umeälven og Vindelälven renner gjennom kommunen. 

E12 går gjennom kommunen. Vindeln er knytta til det svenske jernbanenettet gjennom Stambanan genom övre Norrland. Fra Hällnäs går en tverrbane via Lycksele til Storuman på Inlandsbanan.

## Tettsteder
Vindeln kommune hadde fem tettsteder i 2010. I tabellen oppgis antall innbyggere per 31. desember 2010.

## Referanser


## Eksterne lenker
* 
Offisiell hjemmeside for Vindeln kommune.
Pål Johannessen

**Pål Johannessen** (1959–2024) var en norsk skuespiller, kjent for sin rolle som Basse, sønn av Valborg og Kjell Jensen i de norske *[[Olsenbanden (Norge)|Olsenbanden]]*-filmene.

Han spilte rollen som Basse i de syv første filmene i serien og i den siste, *[[Olsenbandens siste stikk]]* fra 1999. I *[[Olsenbanden og Dynamitt-Harry]]* kalles han for Birger, som var hans eldre bror i den første filmen.

Han var sønn av platedirektør Totto Johannessen (1929–2003).

## Filmografi
* 1966 *[[Afrikaneren]]* – Lillebror 
* 1969 *[[Olsen-Banden]]* – Basse
* 1970 *[[Olsenbanden og Dynamitt-Harry]]* – Birger
* 1972 *[[Olsenbanden tar gull]]* – Basse 
* 1973 *[[Olsenbanden og Dynamitt-Harry går amok]]* – Basse 
* 1974 *[[Olsenbanden møter Kongen & Knekten]]* – Basse 
* 1975 *[[Olsenbandens siste bedrifter]]* – Basse 
* 1976 *[[Olsenbanden for full musikk]]* – Basse 
* 1999 *[[Olsenbandens siste stikk]]* – Basse
* 2022 *[[Olsenbanden – Siste skrik!]]* – Mannen i gata

## Referanser


## Eksterne lenker
*
MS «Storsjø»

**MS «Storsjø»** var en fraktebåt som gikk i Storsjøen og Oppstadåa i Odalen fra 1905 til 1926.

MS «Storsjø» ble bygd i 1905 ved Drammen Jernstøberi & Mek. Verksted. Motoren var av merket Heyerdahl & Co. Denne motoren ble senere byttet ut med en større type, for at båten skulle gå fortere. Jomfruturen var 17. mai 1905.

Ombord i båten var det salong til passasjerene, både dame- og herresalong, samt krakker på dekk.

Varer kom til Skarnes med jernbane og ble fraktet med MS «Storsjø» videre til butikkene i Nord-Odal og Oppstad. Båten fraktet så returvarer fra Nord-Odal og Oppstad som skulle med jernbane videre til Kristiania (Oslo). Det var ofte dyr som ble sendt med MS «Storsjø».

Ettersom vannstanden forandret seg i løpet av året, hadde MS «Storsjø» problemer med å komme under Osbrua på Os ved høy vannstand, og ved lav vannstand var det for grunt i Songnessjøen og igjennom Hanorsundet. Derfor ble det mudret for å komme frem både i Songnessjøen og Hanorsundet.

MS «Storsjø» var en flott attraksjon og et stort fremskritt for Nord-Odal i tiden 1905 til 1926. På høsten 1926 ble båten lagt i opplag og ble liggende til 1937. Da ble den hugget opp av Hamar Jernstøperi. Dette fordi biltransporten nå hadde blitt enklere, raskere og billigere.

## Kilder
*Historien om M/S Storsjø av Erling Nygård
Fylkesvei 348 (andre betydninger)

I Norge finnes **fylkesvei 348** i de følgende fylkene:

*Fylkesvei 348 (Nord-Trøndelag) (før 1. januar 2018)
*Fylkesvei 348 (Troms)
Fylkesvei 392 (andre betydninger)

I Norge finnes **fylkesvei 392** i de følgende fylkene:

*Fylkesvei 392 (Hedmark)
*Fylkesvei 392 (Hordaland)
*Fylkesvei 392 (Møre og Romsdal)
*Fylkesvei 392 (Nord-Trøndelag) (før 1. januar 2018)
*Fylkesvei 392 (Sogn og Fjordane)
*Fylkesvei 392 (Vestfold)
Ælfsige

:*For mannsnavnet, se [[Ælfsige (navn)]].*
**Ælfsige** (død 959) var angelsaksisk biskop av Winchester før han ble erkebiskop av Canterbury i 959. Han må ikke forveksles med sin senere navnebror, Ælfsige II, som også var biskop av Winchester på 1000-tallet.

Ælfsige etterfulgte den hellige Ælfhege den skallete som biskop av Winchester i 951. I 959 ble han avlastet fra bispesetet for å bli erkebiskop av Canterbury. Han døde av kulde i Alpene da han var på reise til Roma for å få pallium av pave Johannes XII. I hans sted nominerte kong Edwy av England Birthelm, biskop av Wells.

Ælfsiges testamente har blitt bevart og viser at han var gift og hadde en sønn, Godwine av Worthy, som ble drept i kamp mot norrøne vikinger i år 1001.

## Referanser


## Eksterne lenker
* Prosopography of Anglo Saxon England: Ælfsige
Emil

**Emil** er en opprinnelig tysk form av det franske mannsnavnet *Émile* som kommer fra det romerske navnet *Aemilius*, som er utledet fra det latinske ordet *aemulus* som betyr bl.a «rival», «antagonist» eller «sjalu».

## Utbredelse
*Emil* er et vanlig navn i Norden og flere andre land i Sentral- og Øst-Europa, Kaukasus og Sentral-Asia.

Navnet *Emil* var vanlig i Norge fra 1880- til 1910-årene og igjen fra 1980-årene og hadde en popularitetstopp med 1,5 % i 2010.

*Emil* er i dag et vanlig mannsnavn blant annet i Bulgaria, Romania og Aserbajdsjan.

|}

## Kjente personer med navnet
Personene i listen er ordnet kronologisk etter fødselsår.
* Émile Zola (1840–1902), fransk forfatter
* Hermann Emil Fischer (1852–1919), tysk kjemiker som vant Nobelprisen i kjemi i 1902
* Emil Nolde (1867–1956), tysk maler og grafiker
* Emil Hegle Svendsen (f 1985), norsk skiskytter
* Emil Solli-Tangen (f. 1990), norsk sanger
* Emil André Erstad (f 1991), norsk politisk kommentator og forfatter
* Emil Iversen (f 1991), norsk langrennsløper
* Emil  Bergquist «Nyhrox» Pedersen (f 2002), norsk e-sportsutøver som ble verdensmester i Fortnite-VM i 2019

### Oppdiktede figurer
* *[[Emil i Lønneberget]]* i barneboken av samme navn av Astrid Lindgren, utgitt i 1963

## Annen bruk av navnet
* *Emil* var blant de hundre mest brukte kattenavnene i Norge i 2014.

## Navnedag
*Emil* har navnedag i flere land, oftest 23. januar. Den norske navnedagen er .

## Referanser


## Eksterne lenker
*
Vannstand

**Vannstand** er høyden av vannflaten på et bestemt sted på et gitt tidspunkt, både i saltvann og i ferskvann. Havets vannstand påvirkes av tidevannet og været, blant annet endringer i lufttrykk og påvirkning fra vind. I tillegg kan variasjoner i vanntemperatur og saltinnhold spille inn. Vannstand i ferskvann forandrer seg alt etter hvor mye tilsig det er til et vassdrag. Ved snøsmelting og regn øker vannstanden, og ved tørke minker den.

Synker lufttrykket med 1 hectopascal (hPa) vil vannet som en tommelfingerregel stige med 1 centimeter, og et kraftig lavtrykk på 960 hPa (50 hPa under normalt lufttrykk) vil føre til at vannet stiger med cirka 50 centimeter.

En enda større påvirkning på vannstanden kan vi få når det blåser så kraftig fra én retning at det fører til at vann stues opp ved kysten. For norskekysten gjelder dette for det meste vind fra sør og vest. Er værbidraget ekstra stort, kalles det stormflo.

i Norge er det Kartverket måler vannstanden for havet, mens Norges vassdrags- og energidirektorat (NVE) måler vannstand og vannføring i ferskvann.

## Eksterne lenker
* kartverket.no Se havnivå - Kartverkets nettjeneste for å simulere på kart vannstand ved 0 til 5 meters stigning i havnivået i Norge
Liste over Naruto manga-bøker

Dette er en **liste over ''[[Naruto]]'' [[manga]]-bøker**, som er en del av *Naruto* media-agenturet. Kapitlene som utgjør disse bøkene, er skrevet av Masashi Kishimoto, og utgis av Shueisha i magasinet *[[Weekly Shonen Jump]]*.

## Om serien
Serien, som er en føljetong, startet i 1999. De første to-hundre og førtifire kapittlene, er kjent som Del I, og utgjør første del av historien om Naruto Uzumaki. Samtlige av de etterfølgende kapitlene hører til Del II, som fortsetter handlingen fra Del I etter et hopp på to- og et halvt år fram i historien.

Den engelske oversettelsen av *Naruto* er lisensiert av Viz Media og publiseres i magasinet United States Shonen Jump.

Den norske oversettelsen av *Naruto* er lisensiert av Schibsted Forlagene, og publiseres i den norske utgaven av Shonen Jump.

Flere adapsjoner av serien er blitt gjort, blant annet to anime-serier og fire spillefilmer. Den første anime-serien kalt *Naruto*, bestående av to-hundre og tjue episoder, dekker hele Del I. 
Den andre, kalt *Naruto: Shippūden* (ナルト 疾風伝, Naruto: Shippūden, bet. *Naruto: Hurricane Chronicles / Naruto: Orkan Krønikene*) er basert på Del II, og ble først sendt 15. februar 2007.

Begge seriene er produsert av Studio Pierrot og TV Tokyo, og sendes på TV Tokyo.

I Japan har Shueisha gitt ut 40 tankōbon (samlebøker). Hvor de 27 første omhandler Del I, og de resterende 13 tilhører Del II (Føljetongen som utgjør Del II er ikke avsluttet).
Den første tankōbon ble utgitt 3. mars 2000, og den førtiende kom ut 2. november 2007.
Viz Media har gitt ut 27 tankōbon av den engelske oversettelsen.
Schibsted Forlagene har gitt ut tre tankōbon av den norske oversettelsen, med bok nr. 4 klar for utgivelse 11. februar 2008.

## Bokliste
### Del I

Del I dekker de første to-hundre og førtifire kapittlene i *Naruto*, og er samlet i tjuesju tankōbon. Samtlige av de første tjuesju tankōbon er gitt ut av Shueisha i Japan, og av Viz Media i Nord-Amerika. Viz Media publiserte bøkene seksten til tjuesju, over en fire måneders periode for å korte ned avstanden mellom den japanske og den engelske utgaven av manga-serien.

Anime-adapsjonen av serien, blir sendt både i Japan og i Nord-Amerika. I Japan ble den produsert av Studio Pierrot og TV Tokyo, og ble vist på TV Tokyo mellom 3. oktober 2002 og 8. februar 2007.
Den engelske utgaven av serien blir sendt på Cartoon Network og YTV.

## Referanser


## Eksterne lenker
* Shueisha's offisielle ''Naruto''-side:   
* Viz Media's offisielle ''Naruto''-side: 
* Schibsted Forlagenes offisielle ''Naruto''-side:
Opplag

**Opplag** har flere betydninger:
*Opplag for båter og fartøy
*Opplag for bøker, tidsskrifter, aviser og andre trykte publikasjoner, det vil si antall samtidig trykte eksemplarer
* Et forråd eller lager av varer, for eksempel av kull eller tømmer
Nannestad Idrettslag

**Nannestad Idrettslag** (stiftet 7. mai 1922) er et idrettslag fra Nannestad i Akershus, som driver med alpint, basket, fotball, håndball, innebandy og klatring. Det meste av lagets aktiviteter foregår i idrettsparken i Nannestad, bestående av kunstgressbane, Nannestadhallen, sandvolleyballbane og diskgolfbane. 

## Fotball

Klubben har fortsatt et breddefotballstilbud, men det meste av fotballaktiviteten er skilt ut i samarbeidsklubben Nannestad Fotballklubb. Fotballklubben ble etablert i 2009, som et samarbeid mellom *[[Bjerke Idrettslag]]*, *Nannestad Idrettslag*, *[[Holter Idrettsforening]]* og *[[Åsen Idrettslag]]*, for å legge til rette for et best mulig sportslig tilbud til spillere fra 13 år og eldre.

Nannestad har hatt en spiller på det norske A-landslaget for kvinner, Margot Ramstad.

## Eksterne lenker
* 
* Nannestad Innebandy
Lokal-TV

En **lokal-TV** kanal, alternativt *nær-TV*, er en TV-kanal som dekker et geografisk begrenset område, som en kommune eller et fylke. Enkelte lokal-TV-kanaler dekker kun et lite sted, som TV Risvollan, som kun dekker et borettslag i Trondheim.

## Lokal-TV i Norge
I Norge er det 23 lokal-TV-stasjoner som er medlem av Mediebedriftenes Landsforening. Tidligere hadde 16 av disse avtaler med TVNorge, som innebar at de fikk sende kl 17.30 – 17.55, 18.30 – 18.55 og ca. 23.15 – 23.40. I løpet av 2008 gikk lokal-TV-stasjonene over til å sende fra klokken 17.30 til 24.00 i det digitale bakkenettet, men de sendte også på TVNorge til det analoge bakkenettet ble slukket der kanalen sender. De siste delene av det analoge bakkenettet ble slukket 1. desember 2009.

## Kilder
*NFLs hjemmeside - «Lokal-TV i Norge»

## Eksterne lenker
* NFLs hjemmeside
Mardi Gras

**Mardi Gras** har flere betydninger
* Fetetirsdag – dagen før fasten, kjent som Mardi Gras på mange språk
* New Orleans Mardi Gras – Mardi Gras-karneval i New Orleans
* Mardi Gras (album) – et album av Creedence Clearwater Revival
Fylkesvei 493 (andre betydninger)

I Norge finnes **fylkesvei 493** i de følgende fylkene:

*Fylkesvei 493 (Hedmark)
*Fylkesvei 493 (Nord-Trøndelag) (før 1. januar 2018)
*Fylkesvei 493 (Østfold)
Norsjö kommune

**Norsjö kommune** (umesamisk: *Nuaráne*) er en kommune i Västerbottens län i landskapet Västerbotten i Sverige. Kommunen har grenser mot nabokommunene Malå, Lycksele, Vindeln og Skellefteå i Västerbottens län og til Arvidsjaur i Norrbottens län. Kommunens administrasjonssenter ligger i Norsjö. I Norsjö kommune finns Bastuträsk jernbanestasjon. Bastuträsk fungerer også som stasjon for Skellefteå.

## Tettsteder
Norsjö kommune hadde to tettsteder i 2010. I tabellen oppgis antall innbyggere per 31. desember 2010.

## Befolkningsutvikling

## Referanser


## Eksterne lenker
*
STS-124

**STS-124** var en romferd til Den internasjonale romstasjonen (ISS) med den amerikanske romfergen *[[Discovery (romferge)|Discovery]]*. Romfergen ble skutt opp den 31. mai 2008 fra John F. Kennedy Space Center i Florida.

Målet med romferden var å levere den trykkisolerte modulen av det japanske laboratoriet Kibō, i tillegg til en robotarm som skal betjene den japanske delen av romstasjonen. Discovery hadde også med deler for reparasjon av toalettet i Zvezda-modulen på romstasjonen, som har vært delvis ute av drift siden 21. mai.

Til sammen ble tre romvandringer gjennomført i løpet av oppdraget, alle av ferdspesialistene Michael Fossum og Ronald Garan. Under disse romvandringene ble de medbragte modulene montert og diverse vedlikeholdsarbeid utført.

STS-124 er den andre av totalt tre romferder for å ferdigstille Kibō, og den niende siste planlagte romferden i det amerikanske romfergeprogrammet.  Den trykkisolerte modulen av Kibō vil bli montert til Harmony, i tillegg til logistikkmodulen som ble sendt opp og lagret på romstasjonen under den foregående romferden, STS-123.

## Mannskap
*Mark E. Kelly (3) - Kommandør - 
*Kenneth Ham (1) - Pilot - 
*Karen L. Nyberg (1) - Ferdspesialist - 
*Ronald J. Garan, Jr. (1)- Ferdspesialist - 
*Michael E. Fossum (2) - Ferdspesialist - 
*Akihiko Hoshide (1) - Ferdspesialist - 
Tall i parentes angir antall romferder den enkelte har vært med på, inkludert denne romferden.

### Med opp til ISS
*Gregory Chamitoff (1) – Ingeniør

### Med ned fra ISS
*Garrett Reisman (1) – Ingeniør

## Se også
*Liste over byggingen av ISS
*Liste over bemannede romferder til ISS
*Liste over besøkende til Den internasjonale romstasjonen

## Eksterne lenker
* NASAs side om STS-124
August von Trott zu Solz

**August Bodo Wilhelm Klemens Paul von Trott zu Solz** (født 29. desember 1855 på Gut Imshausen ved Bebra i Hessen-Kassel, død 27. oktober 1938 samme sted) var en tysk politiker. Han var overpresident i Kassel fra 1899 til 1905 og kulturminister i Preussen fra 1909 til 1917. Han hørte til grunnleggerne av Kaiser-Wilhelm-Gesellschaft og var kommendator i Johannitterordenen.

Han tilhørte den hessiske adelsslekten Trott zu Solz, og var far til diplomaten og antinazisten Adam von Trott zu Solz.

## Æresbevisninger
* Kongelig prøyssisk kammerherre
* Æresmedlem av Preußische Akademie der Wissenschaften i Berlin
* Ridder av Den sorte ørns orden

## Referanser


## Litteratur
* Genealogisches Handbuch des Adels, Adelige Häuser A Band XXIV, Seite 438, Band 111 der Gesamtreihe, C. A. Starke Verlag, Limburg (Lahn) 1996,
Robertsfors kommune

**Robertsfors kommune** er en kommune i Västerbottens län i landskapet Västerbotten i Sverige. Kommunens administrasjonssenter ligger i Robertsfors. Robertsfors grenser i nord til Skellefteå kommune og i vest og sørvest til Umeå kommune. 

## Geografi
Kommunens lokalisering er mellom Umeå og Skellefteå. Landskapet kan beskrives som lavt og skogkledd landskap med innslag av myr. Det er mer kupert i nordvest. I øst oppstykkes kystlandskap mot Østersjøen. Det største vassdraget er Rickleån.

E4 går gjennom kommunen.

## Historie
I 1759 ble den lille landsbyen Edfastmark til Robertsfors Bruk. Det var irlenderen John Jennings og hans svoger, den svensk-skotske kjøpmannen Robert Finlay, som opprettet det første jernverk, hvilket også fikk sitt navn, Robertsfors, fra Robert Finlay.

Jernbanen ble anlagt i 1875 og fullført i 1899. Anleggsepoken ble svært kort da banen ble elektrisk allerede i 1900. Det innebar at Bruksjärnvägen i Robertsfors på denne tiden var verdens nordligste smalsporete elektriske jernbane. Sporbredden er 750 mm, hvilket er en uvanlig sporbredde i Sverige.

Kommunens område tilsvarer sognene Bygdeå og Nysätra som ble opprettet ved kommunereformen av 1862. Robertsfors kommunesamfunn ble opprettet den 14. november 1941, men oppløst igjen ved utgangen av 1957. Kommunereformen i 1952 påvirket ikke inndelingene i området da verken Västerbottens eller Norrbottens län ble berørt av reformen.

Kommunene Bygdeå og Nysätra ble opprettet ved kommunereformen i 1971 ved nydanning av tilsvarende landskommuner. Robertsfors kommune ble opprettet i 1974 av kommunene Bygdeå og Nysätra.

## Tettsteder
Robertsfors kommune hadde tre tettsteder i 2010. I tabellen oppgis antall innbyggere per 31. desember 2010.

## Referanser


## Eksterne lenker
* 
* Offisiell nettsted for Robertfors kommune
Skellefteå

**Skellefteå** (umesamisk: *Syöldate*, sørsamisk: *Skillehte*, finsk: *Heletti*) er en by i Västerbottens län i landskapet Västerbotten i Sverige. Det er Skellefteå kommunes administrasjonssenter. I 2010 hadde tettstedet  innbyggere.

Skellefteå fikk bystatus i 1845.

Lokaltrafikk med buss i Skellefteå utføres av Skelleftebuss AB.

## Referanser


## Eksterne lenker
*
Ulvsundet bru

**Ulvsundet bru** er ei veibru på riksvei 561 i Øygarden kommune i Vestland.

## Se også
*Liste over broer i Norge
*Liste over broer i Norge etter lengde
Inga

**Inga** er et kvinnenavn med opprinnelse i det norrøne ordet *ing* eller det germanske *ingwaz* som begge betyr «forfar» eller «leder».

## Utbredelse
Det norrøne navnet *Inga* er blant de ti vanligste kvinnenavnene kjent fra runeinnskripsjoner i Norden, Storbritannia og Irland, så navnet var antakelig svært utbredt i vikingtiden. *Inga* var også et nokså vanlig navn i Norge i middelalderen. Over 10 forskjellige personer med navnet er nevnt i Regesta Norvegica. I nyere tid har navnet vært mest brukt i perioden 1850&ndash;1920 i Norge og 1910&ndash;1929 i Sverige.

*Inga* er i dag et vanlig kvinnenavn blant annet i Sør-Afrika og Georgia. Varianten *Inge* er et vanlig kvinnenavn blant annet i Tyskland og Danmark.

|}

## Kjente personer med navnet
Personene i listen er ordnet kronologisk etter fødselsår.
* Inga Elisabeth Næss (f 1940), norsk forfatter
* Inga Bostad (f 1963), norsk filosof
* Inga Marte Thorkildsen (f 1976), norsk politiker

## Annen bruk av navnet
* *Inga Litimor*, sang av den norske gruppen Gåte
* Inga-låmi, norsk jenteskirenn

## Navnedag
*Inga* har navnedag i flere land, oftest 25. oktober. Den norske navnedagen er .

## Referanser

## Eksterne lenker
*